הוועדה לביטחון לאומי, כנסת 25, פרוטוקול מספר 67, 2023-07-18 00:00

צביקה פוגל: מכובדי, עוד לא אחר הצוהריים

צביקה פוגל:  צוהריים טובים

צביקה פוגל:  אנחנו התכנסנו כאן לדיון בהצעת חוק שתכליתה דיווח לכנסת על תלונות וטיפול בהטרדות מיניות במשטרת ישראל ושירות בתי הסוהר והטיפול בהן

צביקה פוגל:  הצעת החוק הזאת כבר עברה אישור בקריאה טרומית בהובלה ויוזמה של חה"כ מירב בן ארי

צביקה פוגל:  אנחנו נקיים פה דיון קצר בהצעת החוק

צביקה פוגל:  אני מקווה שכבר גם נוכל מיד לאשר אותה לקריאה ראשונה

צביקה פוגל:  אני מזכיר, אנחנו חייבים לסיים עד השעה 16:00, כי ב-16:00 יש לנו מליאה

צביקה פוגל:       אני עברתי לא מעט פעמים בתקופה האחרונה על הצעת החוק כדי ללמוד אותה

צביקה פוגל:  היה לי עכשיו עוד דין ודברים משלים עם חה"כ מירב בן ארי על ההסתכלות על גופים אחרים שעושים פעולות שכאלה

צביקה פוגל:  אני מבין את חשיבות הצעת החוק הזאת ולכן עשינו אותה כל כך מהר ובקצב כל כך זריז, כדי לגרום לזה לקרום עור וגידים לקראת המליאה עוד היום

צביקה פוגל:  אני כבר אומר, התייעצתי עם חה"כ מירב בן ארי להוסיף להצעת החוק הזאת את צה"ל

צביקה פוגל:  כי אמנם צה"ל מדווח לוועדת חוץ וביטחון כמעט מידי שנה או מידי שנה על הנושא הזה, אבל לא כחוק

צביקה פוגל:  זאת אומרת, זה לא מותנה כחוק

צביקה פוגל:  ואנחנו לא נכניס את זה עכשיו לקריאה הראשונה, אבל נכניס את זה בין הראשונה לשנייה או שלישית

צביקה פוגל:  כי אני באמת לא רוצה לעכב או לגרום איזה שהוא דיון נוסף בהצעת החוק הזאת

צביקה פוגל:  אז גם מירב תציג את זה בדברי ההסבר שלה, ואנחנו נתעקש על זה בעתיד

צביקה פוגל:  כי זה חשוב לנו, ככנסת ישראל, לעקוב אחרי הדברים האלה

צביקה פוגל:  גם אם זה בשתי ועדות שונות

צביקה פוגל:  חשיבות העניין ברורה לחלוטין

צביקה פוגל:  אז מירב, דברי פתיחה שלך, בבקשה

מירב בן ארי: תודה רבה יושב הראש

מירב בן ארי:  אני מדברת קצר

מירב בן ארי:  הנושא הזה של הטרדות מיניות הוא דבר שמעסיק אותי כבר הרבה שנים

מירב בן ארי:  בעיקר בשל הפגיעה בחירות והפגיעה בפרטיות

מירב בן ארי:  ובעיקר בשל המצב שבו נשים וגם גברים, הרבה פעמים מוצאים את עצמם מושפלים בתוך מקום העבודה שלהם

מירב בן ארי:  אם זה מהטרדות או גם מפגיעות מיניות

מירב בן ארי:       כשהגעתי לכתוב את הצעת החוק, האמת שהגעתי אחרי ארבע שנים בוועדת חוץ וביטחון שבהם ראיתי את צה"ל מגיש מצגת מסודרת, עם נתונים, לוועדה

מירב בן ארי:  הסתבר שהם עושים את זה וולונטרית

מירב בן ארי:  אני אישית מסכימה עם יושב הראש

מירב בן ארי:  אני חושבת שגם הם פעם בשנה חייבים להגיש לוועדה

מירב בן ארי:  ואז הייתי גם חברה בוועדה לביקורת המדינה, אז, בכנסת ה-20

מירב בן ארי:  וגם שם מסתבר, אדוני יושב הראש, שאוניברסיטאות, יש להם חובת דיווח לוועדה לביקורת המדינה

מירב בן ארי:  אפילו לא לוועדת חינוך

מירב בן ארי:  כדי שהם ידווחו, גם במעמד האישה הייתי חברה, נכון

מירב בן ארי:  על דיווח בעצם על הטרדות מיניות

מירב בן ארי:  ואז כמובן החל גם האירוע של כלא גלבוע, שגם הוא טלטל מדינה שלמה

מירב בן ארי:  ביחד עם העבודה שלי כיו"ר הוועדה הגשתי את הצעת החוק

מירב בן ארי:       אני יכולה להגיד לך, אדוני יושב הראש, בזהירות, שלא התלהבו ממנה

מירב בן ארי:  מילים שאתה ואני מבינים

מירב בן ארי:  והאמת היא שבאמת לא הבנתי למה

מירב בן ארי:  כי בסוף, מה אני בסך הכול אומרת? פעם בשנה שני ארגונים שאני מאוד אוהבת באופן אישי ומאוד מעריכה ומשבחת בכל מקום, וכל מי שהכיר אותי בתפקיד יודע שפי וליבי שווים בעניין

מירב בן ארי:  לא מספיק רק להילחם על זכויות של שוטרים וסוהרים

מירב בן ארי:  חלק ממלחמה על זכויות שוטרים וסוהרים זה גם לתת להם סביבת עבודה טובה וראויה

מירב בן ארי:  וכן, גם שקופה כלפי הציבור

מירב בן ארי:  ולכן בעיניי, למרות שראוי לומר שגם הצבענו לקריאה ראשונה וכמובן יש דברים פתוחים, כמו שאמר יושב הראש, לשנייה ושלישית

מירב בן ארי:  אני חושבת שמי שאוהב את שב"ס והמשטרה ומעריך את עבודתם, ראוי לבקש מהם שקיפות עבור הציבור

מירב בן ארי:       לכן אדוני, אני אומר בקצרה, ההצעה הזאת טובה

מירב בן ארי:  היא פשוטה

מירב בן ארי:  הוועדה לביטחון פנים, ביטחון לאומי בכנסת הזאת, it's here to stay

מירב בן ארי:  זה לא ועדה שתלך, זו ועדה ויום אחד היא גם תעבור לסטטוטורית, כי תפקידה עולה פה על הרבה ועדות אחרות

מירב בן ארי:  אני שמחה שהייתי הראשונה, אני שמחה שאתה השני

מירב בן ארי:  אני בטוחה שעוד אחרינו יבואו הרבה ו-it's here to stay

מירב בן ארי:  ואם היא כאן כדי להישאר, מן הראוי ששני הארגונים עליהם הוועדה אמונה, יגישו פעם בשנה דיווח מלא לוועדה על כמובן מספר ההטרדות והטיפול

מירב בן ארי:  כי בסוף גם לכם תהיה את הפלטפורמה להציג איך טיפלתם

מירב בן ארי:  וגם אגב ככה לבלום את הביקורת הציבורית, שהרבה פעמים אתם חוטפים ולא מסוגלים להגיב

צביקה פוגל: יפה מאוד

מירב בן ארי: זהו, תודה

צביקה פוגל: את בדיוק אחד הדברים הכי חשובים פה

צביקה פוגל:  לפני שנעבור לצדדים הרשמיים אני רוצה לשמוע התייחסויות

צביקה פוגל:  בבקשה, בוודאי

אביב ישראלי: אביב, מהמשרד לביטחון לאומי

אביב ישראלי:  בראשית הדברים חשוב לי להגיד שהמשרד - - - כל הנושא של הביטחון האישי וסביבת העבודה של המשרתים והמשרתות בגופי הביטחון

אביב ישראלי:  והטיפול, כל הנושא של הטיפול בהטרדות מיניות

אביב ישראלי:  גם במשטרה וגם בשירות בתי הסוהר קיים מערך סדור של טיפול בתלונות

אביב ישראלי:  ובעצם הגופים החילו על עצמם, מעבר לחובות שקיימות בחוק, על אף הזמן הקצר, פשוט גם אם בתמצית כדאי לשמוע מה עושים הגופים

אביב ישראלי:  אני חושבת שהם עושים לא מעט

אביב ישראלי:       בחודש אוקטובר האחרון הוקם פורום מוגנות בראשות נציבת קבילות שוטרים וסוהרים, היא נמצאת איתנו כאן ותוכל גם לפרט על הפעילות שנעשית במסגרת הפורום

אביב ישראלי:  אמר היו"ר, בכל הנוגע לצה"ל

אביב ישראלי:  אז כן חשוב לי להגיד שאנחנו רואים איזה שהוא קושי - - - גופי הביטחון, כלל גופי הביטחון הרלוונטיים לבין שב"ס ומשטרה, שבמסגרת - - - עליהם

אביב ישראלי:  עד כאן

מירב בן ארי: אני גם בעד, אגב

מירב בן ארי:  אמרתי גם בפורום

אביב ישראלי: אנחנו בעצם בתקנות, התייחסות לגופי הביטחון

אביב ישראלי:  כמובן צה"ל, שיקול דעת הוועדה

אביב ישראלי:  אבל חשוב להסתכל על באמת על כל

צביקה פוגל: הוועדה הצהירה שהיא בין קריאה ראשונה לשנייה שלישית נכניס את זה

צביקה פוגל:  אני פשוט לא רוצה לייצר עכשיו איזה שהוא מצב שמישהו מתעורר ואומר עשיתם שינויים, אי אפשר לאשר את זה

צביקה פוגל:  רוצה לאשר את זה בראשונה, אני מוכן להניע את התהליך להמשך

צביקה פוגל:  בהחלט, חשוב מאוד

צביקה פוגל:  כן?     

רפ"ק עדי יהלומי: אחר הצוהריים טובים

רפ"ק עדי יהלומי:  עדי יהלומי, סגנית הממונה למניעת הטרדה מינית במשטרת ישראל

מירב בן ארי: תגידי, מתי נכיר את הממונה? כי זה נורא מצחיק

מירב בן ארי:  עברתי על הדיון שלי, וגם בדיון שלי הסגנית הייתה

מירב בן ארי:  אגב, שאלתי אותך איפה היא, לקחתי את הדיון, ואמרת שהיא הייתה בחו"ל

מירב בן ארי:  יכול להיות שזה התקופה הזאת בחודש

רפ"ק עדי יהלומי: אז אני רוצה להגיד, - - - דיונים עם הנשיאה

רפ"ק עדי יהלומי:  אבל אני חייבת לציין שמאחורי כמובן - - -     

צביקה פוגל: זה אחד היתרונות שבתוך הוועדה שלך יש גם את מי שהייתה לפניך

צביקה פוגל:  ההיסטוריה נשמרת

צביקה פוגל:  יש גם חסרונות, אבל אני בוחר את היתרונות

רפ"ק עדי יהלומי: אז אני ככה חייבת לציין שקודם כל אני רק מייצגת את יחידת היוהל"ן ומדור מניעת הטרדה מינית

רפ"ק עדי יהלומי:  מאחוריי כמובן נמצאת היוהל"ן של משטרת ישראל, קצינה בדרגת תת ניצב, שהיא חברת ספק, דבר שהוא די ייחודי, אם אנחנו מסתכלים גם על גופי ביטחון אחרים

רפ"ק עדי יהלומי:  וכמובן ראש המדור, שהיא סגן ניצב בדרגתה

רפ"ק עדי יהלומי:  והעובדה הזאת מראה שהארגון מייחס באמת חשיבות גדולה מאוד לטיפול בתופעה, לפעילות בלתי מתפשרת בביקור של התופעה

רפ"ק עדי יהלומי:  ובאמת לשמירה על מוגנות המשרתים בארגון וכל מי כנכנס בשעריו

רפ"ק עדי יהלומי:       הוועדה הזאת שמעה בעבר, אז אני ככה אתן היילייטים לפעילות שאנחנו עשינו ממש בשנה האחרונה, בדגש על פעילות מניעה והסברה

רפ"ק עדי יהלומי:  יצאנו בקמפיין ארגוני חוצה ארגון, בכל המדיות הפנים ארגוניות, עם לוגו וסלוגן שבעצם מבהיר את החובות ואת האיסורים, מה מותר ומה אסור ומה מיותר

רפ"ק עדי יהלומי:  או מה אסור, מה מותר ומה מיותר

רפ"ק עדי יהלומי:  הסלוגן "פשוט לא" שבעצם קורא להגברת המחויבות של כל משרתי הארגון לשמירה על סביבה מכבדת, מוגנת ובטוחה

רפ"ק עדי יהלומי:  פרסומים מונגשים באמצעות ברקוד

רפ"ק עדי יהלומי:  בכל המתקנים שלנו, תקנונים מחודשים מאירי עיניים, ברורים, גדולים

רפ"ק עדי יהלומי:  מדבקות בשירותים, כרזות שמדגישות את חובת הדיווח

רפ"ק עדי יהלומי:  אגב, חובה ייחודית במשטרת ישראל שבעצם מחייבת אנשי משטרה לדווח ככל שהם, הובא לידיעתם ממקור ראשון על אירוע של הטרדה מינית

רפ"ק עדי יהלומי:  סרטוני הסברה חדשניים, שאנחנו התחלנו כבר בסדרה של סרטונים

רפ"ק עדי יהלומי:  הסרטון הראשון הופץ

רפ"ק עדי יהלומי:  ובאמת, זה עשה איזה שהוא באז הרגוני והמסר הוא ברור, הוא נשמע בקול ברור

רפ"ק עדי יהלומי:       אני רוצה גם לציין את מערך הממונות שלנו

רפ"ק עדי יהלומי:  מערך של 250 ממונות, 23 ממונות בכירות במחוזות, במג"ב, באגפים ובמנהלים

צביקה פוגל: מה הרמה הנמוכה ביותר שבה יש ממונה?     

רפ"ק עדי יהלומי: בכל יחידת קצה, תחנה, נקודה, כן

רפ"ק עדי יהלומי:  בכל יחידת קצה, מקריית שמונה ועד אילת יש ממונה

רפ"ק עדי יהלומי:  היא הכתובת

צביקה פוגל: בקריית שמונה אני יכול לבחון את זה, את יודעת

רפ"ק עדי יהלומי: מוזמן לסרוק את הברקוד ולראות שגם בקריית שמונה יש ממונה

רפ"ק עדי יהלומי:  אז באמת, היא הכתובת

רפ"ק עדי יהלומי:  יש כתובת

רפ"ק עדי יהלומי:  לשוטרים ולשוטרות יש כתובת

רפ"ק עדי יהלומי:  ואנחנו מדגישים את זה כל הזמן

רפ"ק עדי יהלומי:  כמובן שהממונה היא המסייעת למפקדים בשמירה על המוגנות ועל סביבת עבודה מכבדת, מובנת ובטוחה

רפ"ק עדי יהלומי:  והיא יד ימינו של המפקד בהקשר הזה

רפ"ק עדי יהלומי:  כולן עוברות הכשרה לתפקיד

רפ"ק עדי יהלומי:  והשנה אנחנו הוספנו וערכנו השתלמות מיוחדת לכל מערך הממונות

רפ"ק עדי יהלומי:  אנחנו סיימנו עם כל המחוזות ועם מג"ב ופנינו לאגפים יותר מנהליים

רפ"ק עדי יהלומי:  עם ממש איקונים והנחיות וארגז כלים

רפ"ק עדי יהלומי:  באמת כדי למקצע אותן כמה שיותר בשביל לתת את השירות לשוטרים ולעובדי ומתנדבים

רפ"ק עדי יהלומי:       הפקנו פנקס כיס דיגיטלי, שבשיתוף פעולה עם לשכת הגיוס מחולק למתגייסים

רפ"ק עדי יהלומי:  גם למתגייסי הקבע וגם למתגייסי החובה

רפ"ק עדי יהלומי:  הוא גם בהארד קופי וגם דיגיטלי

רפ"ק עדי יהלומי:  אנחנו שדרגנו את כל פעילויות ההסברה שלנו

רפ"ק עדי יהלומי:  מעבר ללומדה שזה כבר ככה רץ כל שנה ומבחני הידע שהנושא הזה נכנס גם למבחני הידע של אנשי המשטרה

רפ"ק עדי יהלומי:  מעבר לזה, אנחנו שדרגנו את הפעילויות

רפ"ק עדי יהלומי:  הוספנו פעילויות הסברה חווייתיות ואינטראקטיביות

רפ"ק עדי יהלומי:  ובנוסף לכל הדוחות שאנחנו מבצעים במסגרות ההדרכה, במכללה ללימוד השוטרים, אז כל שוטר שנכנס בשערי הארגון, בין אם הוא בקבע ובין אם הוא שוטר חובה, הוא נתקל בהסברה שלנו כבר בשער של המכללה ללימוד השוטרים, בכניסה

צביקה פוגל: עדי, יש לזה גם תוצאות?     

רפ"ק עדי יהלומי: אנחנו רואים תוצאות בכך שהמודעות גוברת

רפ"ק עדי יהלומי:  בכך, המנעד אצלנו הוא מאוד רחב

רפ"ק עדי יהלומי:  זאת אומרת לא רק החוק למניעת הטרדה מינית, אלא כל אמירה, בדיחה, הערה, המנעד אצלנו הוא מאוד מאוד רחב

רפ"ק עדי יהלומי:  אנחנו רואים באמת שהמודעות עולה, שההתגייסות עולה, שהמחויבות עולה

רפ"ק עדי יהלומי:  זה נושא שהוא יותר מדובר

רפ"ק עדי יהלומי:  הקמפיין עשה בהחלט את שלו

צביקה פוגל: חכי שנייה

צביקה פוגל:  ליאורה, כמה קבילות יש בנושא הטרדה מינית? אבסולוטית, מספרים

ליאורה חביליו: לא, הטרדה מינית מוגדרת היום בחוק כעבירה פלילית

ליאורה חביליו:  לכן אנחנו לא מטפלים, גם כמעט ואין, בגלל שאנחנו לא מטפלים בהטרדות מיניות

ליאורה חביליו:  זה מועבר, אבל אני אשמח, אנחנו דיברנו בזה, הייתה התייחסות לדוח מבקר המדינה להטרדות מיניות בחיילות

ליאורה חביליו:  אני אמרתי כמה דברים

ליאורה חביליו:  אני אשמח לחזור עליהם פה, כי הדברים בעיניי הם לא, התמונה פה לא לגמרי הובנה

צביקה פוגל: בקצרה, כי הדיון הזה הוא מאוד קצר

צביקה פוגל:  לכם יש נתונים?     

מירב בן ארי: כן

מירב בן ארי:  כמה נגיד הטרדות מיניות היו, דיווח על הטרדות היו במשטרה ב-2022?     

רפ"ק עדי יהלומי: אז ככה

מירב בן ארי: דיווח

רפ"ק עדי יהלומי: ורד דיברה על 170

רפ"ק עדי יהלומי:  170, 171 דיווחים

צביקה פוגל: יחד

צביקה פוגל:  גם משטרה וגם שב"ס?     

מירב בן ארי: לא, משטרה

רפ"ק עדי יהלומי: של המשטרה

רפ"ק עדי יהלומי:  כל הפניות שמגיעות אלינו

רפ"ק עדי יהלומי:  לא כולן משתכללות לכלל דיווח

צביקה פוגל: כמה היום יש בשב"ס?     

שלמה לביא: 46

שלמה לביא:  סגל

מירב בן ארי: תגידי, כמה טופלו במח"ש מתוך ה-170?     

צביקה פוגל: רגע, שנייה מירב

צביקה פוגל:  כמה היו בשב"ס?     

שלמה לביא: בשב"ס סגל, 46 מקרים

שלמה לביא:  נגיד שבשב"ס אנחנו עובדים גם אירועי הטרדה מינית סגל, גם אסירים

צביקה פוגל: כן, סגל כרגע

שלמה לביא: אז סגל 46

צביקה פוגל: 46

צביקה פוגל:  תודה

צביקה פוגל:  כן, מירב שאלה משהו

מירב בן ארי: כמה מתוך ה-170 הגיעו למח"ש, כמה הליך משמעתי? כמה הליך פיקודי?      

רפ"ק עדי יהלומי: חברתי תתייחס לעניין המשמעתי

מירב בן ארי: לא, לעניין של נתונים

רפ"ק עדי יהלומי: כן

רפ"ק עדי יהלומי:  חברתי ראש מדור למניעת הטרדה מינית תתייחס לעניין של הטיפול המשמעתי

רפ"ק עדי יהלומי:  אבל אני יכולה להגיד שרוב הדיווחים מועברים למח"ש

רפ"ק עדי יהלומי:  הרי משטרת ישראל, ככל שעולה חשד ביצוע עבירה פלילית או חשד להטרדה מינית, על פי חוק למניעת הטרדה מינית, אנחנו מחויבים להעביר את זה למח"ש

רפ"ק עדי יהלומי:  ומרביתם עוברים למח"ש

רפ"ק עדי יהלומי:  חברתי תתייחס לעניין של הנתונים

צביקה פוגל: הדס, את רוצה להתייחס לזה לנתונים?     

סנ"צ הדס פטר: אני יכולה להגיד, אין לי כאן את הנתונים המדויקים מבחינת 2022

סנ"צ הדס פטר:  אני כן יכולה להגיד שהייתה מבחינת טיפול - - -     

מירב בן ארי: אבל את יודעת, זה גם, אפרופו זיכרון, גם, אדוני יושב הראש, תסתכל על הפרוטוקול, יוני 2022

מירב בן ארי:  שאלתי את עדי יהלומי כמה נתונים, גם הנתונים לא לפניי

מירב בן ארי:  לא בשביל משהו, לא יכול להיות שמגיעים לדיון על הטרדות מיניות ולא באים עם 2022

מירב בן ארי:  נגיד על 2021 עשיתי שיעורי בית ולקחתי מהאינטרנט

מירב בן ארי:  אבל גם, אנחנו כבר ביולי 2023

מירב בן ארי:  לבוא לוועדה לביטחון לאומי, להגיש

מירב בן ארי:  היו 170 דיווחים על הטרדות

מירב בן ארי:  כמה, זה שהלך למח"ש, נו אז מה? אבל נפתח תיק במח"ש? כמה נפתח במח"ש? כמה הליך פיקודי? כמה הליך משמעתי? הנה, ותראה, תסתכל בפרוטוקול

מירב בן ארי:  אני שואלת את עדי, שהיא מקסימה

מירב בן ארי:  אין לי משהו אישי

מירב בן ארי:  והיא כותבת "הנתונים לא לפניי"

צביקה פוגל: זו הטוענת

צביקה פוגל:  הרי בדיוק בגלל זה אנחנו מבקשים עכשיו שזה יגיע לוועדה

צביקה פוגל:  אנחנו לא נוותר על זה בפעמים הבאות

צביקה פוגל:  זאת אומרת, ברור לחלוטין

מירב בן ארי: זה בדיוק למה צריך את החוק

סנ"צ הדס פטר: אז אני רק אגיד, יש כמה דברים, בסדר? אחד טכנית, אנחנו ידענו על הדיון הזה אתמול בערב

סנ"צ הדס פטר:  על הדיון הזה

סנ"צ הדס פטר:  דבר שני, אנחנו מבחינתנו, זהו, מבחינתנו

סנ"צ הדס פטר:  דבר שני, אנחנו מעולם לא הייתה בעיה לחשוף את הנתונים גם בבקשת חופש מידע, גם בוועדת כנסת, ועדות שמבקשות את הנתונים

סנ"צ הדס פטר:  אנחנו נשתף פעולה כמובן

סנ"צ הדס פטר:  אין לנו מה להסתיר

סנ"צ הדס פטר:  להיפך, אנחנו חושבים שיש לנו עשייה נהדרת

צביקה פוגל: ההערה של חה"כ מירב בן ארי היא משמעותית

צביקה פוגל:  כי היא מתמשכת על פני תקופה

צביקה פוגל:  כלומר, גם בעבר היה לנו קשה לקבל נתונים

צביקה פוגל:  אנחנו מקווים שלא ניתקל בקושי הזה בעתיד

מירב בן ארי: יש לי אבל תחושה קטנה שאם אני אשאל עכשיו את שב"ס כמה מתוך הדיווחים, מה עשו איתם, היא תדע בדיוק

מירב בן ארי:  נכון?     

שלמה לביא: די בדיוק

מירב בן ארי: אני מכירה את זה בדיוק מה הם עשו

מירב בן ארי:  ואת יודעת מה? לא בשביל משהו

מירב בן ארי:  אני אומרת את הכול מאהבה, הוא יודע

מירב בן ארי:  אם אני הבן אדם שממונה על הטרדות מיניות בארגון, אני כל שעה יש לי רשימה מולי

מירב בן ארי:  כמה הליך משמעתי, כמה הליך פיקודי

מירב בן ארי:  אני יודעת היום שאם סוהר מטריד סוהרת בשב"ס הוא יום למחרת לא נמצא איתה באותה יחידה

מירב בן ארי:  אצלכם הוא כן נמצא באותה יחידה

מירב בן ארי:  ולכן, הנה

סנ"צ הדס פטר: לא, לא, לא

מירב בן ארי: אז הנה, אני אומרת לך

סנ"צ הדס פטר: אז גברתי תראה

מירב בן ארי: עוד לפני לשמוע את שב"ס

מירב בן ארי:  כי אני יודעת, אולי זה לא נעים

מירב בן ארי:  אולי אתה לפעמים עובר טראומה כזאת חזקה בארגון שאתה עושה מהפכה, ותכף נשמע את שב"ס

מירב בן ארי:  אבל ברור לי כשאני אשאל אותה איפה הסוהרים שהטרידו, יש לי תחושה שהיא תדע

מירב בן ארי:  בלי שדיברתי איתה

מירב בן ארי:  אולי אני גם מפילה אותה

סנ"צ הדס פטר: שנייה

סנ"צ הדס פטר:  לא, אני רק אסביר

צביקה פוגל: לא, אני רוצה להסביר משהו למירב

צביקה פוגל:  אני אתן לך לדבר

מירב בן ארי: הכול ממקצוענות

צביקה פוגל: מירב כמה שהיא רוצה, היא לחוצה יותר ממני על זה שעד 16:00 החוק הזה יעבור

צביקה פוגל:  אני רק רוצה להזכיר את זה למירב

צביקה פוגל:  זהו

צביקה פוגל:  אני עכשיו, בבקשה

סנ"צ הדס פטר: אז אם כבר דיברנו על הדבר הזה של מה נעשה כשיש תלונה על הטרדה מינית, אני אגיד שבפקודה למניעת הטרדה מינית של המשטרה, בפקודת המשטרה יש התייעצות של קצינה עם הממונה הרלוונטית לגבי שינוי שיבוץ

מירב בן ארי: יופי

סנ"צ הדס פטר: זה לא שזה דבר, זה קבוע בפקודה

מירב בן ארי: יופי, הכול בסדר

סנ"צ הדס פטר: וזה נעשה גם בפועל

סנ"צ הדס פטר:  בהחלט זה נעשה גם בפועל

סנ"צ הדס פטר:  אני אגיד עוד יותר, אני אגיד עוד דבר נוסף

סנ"צ הדס פטר:  במחלקת משמעת, אני שייכת למחלקת משמעת

סנ"צ הדס פטר:  יש לנו מדור אמצעים מנהליים

סנ"צ הדס פטר:  כשיש לנו תלונה של הטרדה מינית, יש לנו הרי מעטפת שניתנת למתלוננת ויש את הטיפול בשוטר עצמו, בנילון

סנ"צ הדס פטר:  לגבי השוטר הנילון, אז באמצעים מנהליים דנים מה קורה איתו

סנ"צ הדס פטר:  ברגע שמועברים אלינו דיווחים ממח"ש, אחרי זה שמועבר למח"ש, מועברים אלינו

סנ"צ הדס פטר:  ובהחלט יש העברות מתפקיד, יש כל מיני אמצעים מנהליים שננקטים

צביקה פוגל: דוד, רק הגעת אתה כבר מפריע? לפחות תהיה לך קצת אווירה לפני שאתה מתחיל להפריע

צביקה פוגל:  רגע

סנ"צ הדס פטר: אני אומרת שיש אמצעים מנהליים שננקטים לגבי הנילון עצמו

סנ"צ הדס פטר:  אז כך שאנחנו באמת נותנים גם למתלוננת את המעטפת, קצינת מע"ן והממונה עצמה

סנ"צ הדס פטר:  הנה, חברתי תדבר על זה

סנ"צ הדס פטר:  אבל בעיקרון אני יכולה להגיד כממונה לשעבר, בסדר? אני אגיד מהניסיון שלי, הייתי ממונה במחוז דרום

סנ"צ הדס פטר:  כיועמ"ש מחוז דרום

סנ"צ הדס פטר:  בהחלט היה לנו, השיח, המפגש עם המתלוננת ובמתן הסבר על הזכויות שלה

סנ"צ הדס פטר:  על מה מותר, מה אסור

סנ"צ הדס פטר:  כל הדברים האלה ניתנים ויש הקפדה יתרה על זה

צביקה פוגל: תודה לך

סנ"צ הדס פטר: אני רק רוצה להגיד עוד דבר אחד אדוני

צביקה פוגל: משפט קצר

סנ"צ הדס פטר: משפט קצר

סנ"צ הדס פטר:  אני כן אגיד שמפריע לי שבדברי ההסבר למה רוצים שיהיה את הדיווח הזה? כי המשטרה או שב"ס, אני מדברת על המשטרה, מטפלים בעצמם בהטרדות מיניות באמצעים פיקודיים ומשמעתיים

סנ"צ הדס פטר:  המשפט הזה, עם כל הכבוד, הוא לא נכון

סנ"צ הדס פטר:  כיוון שאנחנו, וזה כבר נאמר עוד קודם

מירב בן ארי: מי אמר את המשפט הזה?     

סנ"צ הדס פטר: זה כתוב בדברי ההסבר

מירב בן ארי: אה, שלי?     

סנ"צ הדס פטר: אז אני אומרת

צביקה פוגל: יתוקן

סנ"צ הדס פטר: כמו שאמרנו כבר כמה פעמים, אנחנו יכולים לדקלם את זה

סנ"צ הדס פטר:  זו עבירה פלילית

סנ"צ הדס פטר:  יש לנו חובת דיווח למח"ש

סנ"צ הדס פטר:  אין דבר כזה טיפול משמעתי בלבד

סנ"צ הדס פטר:  קודם כל אנחנו מזכים על הדבר הזה

צביקה פוגל: ההערה התקבלה, הדס

סנ"צ הדס פטר: בסדר

סנ"צ הדס פטר:  ורק עוד הערה אחת אדוני, קטנה

סנ"צ הדס פטר:  אני רק מפנה את תשומת הלב, אני לא אומרת שזה

סנ"צ הדס פטר:  שהנושא הזה של חובת דיווח לוועדות מוסדר בתקנות חובות המעסיק בעניין הזה

סנ"צ הדס פטר:  כאן התקנות מתייחסות גם, הכותרת של הסעיף מדברת גם על גופי ביטחון

סנ"צ הדס פטר:  ומדברת על זה שהחובות של המעסיק לגבי גופי ביטחון כולם כמקשה אחת, שב"כ, מוסד, צבא, משטרה – הם יחולו בשינויים המחויבים בגלל האלמנט, כתוב שם בסעיף, סעיף 9 לתקנות

סנ"צ הדס פטר:  וכשאנחנו מדברים למשל על אוניברסיטאות, מוסדות חינוך, שהם מחויבים דיווח לוועדה הספציפית, אז מופיע בתקנות

סנ"צ הדס פטר:  וממש כלשון הצעת החוק של גברתי

מירב בן ארי: כן, את זה כבר, היינו בסרט הזה

סנ"צ הדס פטר: אז רק יש פה איזה שהיא - - - תקנות

מירב בן ארי: כן, הוא מכיר את זה

צביקה פוגל: עוד מישהו רוצה להוסיף משהו שיחדש לנו? כי אנחנו חייבים להתקדם

צביקה פוגל:  ליאורה, שני משפטים בבקשה

ליאורה חביליו: רק באמת שני משפטים

מירב בן ארי: רגע, מה עם שב"ס?     

צביקה פוגל: אני אתן לשב"ס

צביקה פוגל:  אתה לא

צביקה פוגל:  כן, בבקשה ליאורה

ליאורה חביליו: כמו שדיברנו, הקושי היחידי - - - בניסיון להפחית שאנחנו מצאנו בפורום זה: אחד, הצורך, שוב פעם, כמו שדיברנו על הנגשה

ליאורה חביליו:  למשל להגיע לשוטרות, לסוהרות

ליאורה חביליו:  בפורום זה אחת ההמלצות ואני לא יודעת כמה היא מתבצעת

ליאורה חביליו:  והקושי השני, בדיוק כמו שהוועדה פה, גם אני, לכן אני יודעת על 170

ליאורה חביליו:  לא הצלחתי עדיין לקבל את הנתונים מה קורה מול מח"ש

ליאורה חביליו:  ממה שאני הבנתי, מ-170 הפניות אין כתב אישום אחד

ליאורה חביליו:  ומה קורה, מה קורה כשזה חוזר? כמה תיקים חוזרים?     

צביקה פוגל: אני לא רוצה להתייחס למה שאנחנו לא יודעים, ליאורה

ליאורה חביליו: אנחנו בפורום לא הצלחנו לקבל

ליאורה חביליו:  לפחות את הנושא הזה של לראות איך לשנות, כי חלק מתת הדיווח או תת טיפול מופיע בחוסר אמון

ליאורה חביליו:  אם אנחנו לא יודעים איך אנחנו מטפלים, אז למה שמישהי תתלונן?     

צביקה פוגל: ברור

צביקה פוגל:  אני חושב שהצעת החוק של חה"כ מירב בן ארי בהחלט מקפיץ אותנו רמה אחת בעיסוק הזה ובמעקב הזה

צביקה פוגל:  שב"ס, בבקשה שתי דקות, ברשותך

צביקה פוגל:  קיבלת המון

צביקה פוגל:  כן, בבקשה

שלמה לביא: צוהריים טובים

שלמה לביא:  שמי אלה לביא, אני יוהל"מ שב"ס

שלמה לביא:  אני החלפתי את ניקול

שלמה לביא:  שככה עבדה גם בוועדה

שלמה לביא:  אני אתחיל ואגיד שמוגנות הסוהרות והסוהרים בשירות בתי הסוהר, ולא כסיסמה, באמת באמת חשובה לנו כארגון

שלמה לביא:  אנחנו בוודאי לא מתנגדים להצעת החוק

שלמה לביא:  באמת עלו הטענות בעניין ההחרגה של גופי המשטרה

שלמה לביא:  אבל ככלל , שקיפות הנתונים היא חשובה

שלמה לביא:  אנחנו מציגים אותה באופן קבוע גם אל מול הפיקוד שלנו

שלמה לביא:  אנחנו נמצאים במעקב על הדברים

שלמה לביא:  ונגיד, אני מצטרפת לעדי מהמשטרה, שהארגון פועל הרבה מעל הנדרש בחוק, לטובת מניעת הטרדות מיניות

שלמה לביא:  גם אצלנו יש ממונות בכל יחידת קצה

שלמה לביא:  אנחנו השנה הוספנו גם בעצם ממונות בנציבות, בגורמי הדרכות

שלמה לביא:  בעצם במטה ולא רק במטה יסוד, כי ראינו שזה גם מקומות שצריך להיות שם קרובים

שלמה לביא:       כל הממונות שלנו, כל ה-60, הוכשרו במרכז לסיוע לנפגעות תקיפה מינית

שלמה לביא:  כולם עברו הכשרה מלאה, כנדרש בחוק

שלמה לביא:  בנוסף, הן מוכשרות אחת לרבעון ביום נוסף פנימי שלנו

שלמה לביא:  גם אצלנו בכל לוחות המודעות, וזה נבדק בכל ביקורת כוח אדם

שלמה לביא:  חייב להיות התקנון, הפנייה, בעצם אמצעי הפנייה גם אליי, גם לממונות ביחידות

שלמה לביא:  גם בהדרכות החוק דורש מאתנו פעם בשנה הדרכה

שלמה לביא:  אנחנו דורשים אחת לחציון, הדרכות מסודרות

שלמה לביא:  אנחנו השנה גם העברנו את פלטפורמת ההדרכות לממונים, כדי שזה יהיה חלק מתהליך למידה ולא בתחילת משמרת או בסוף משמרת

שלמה לביא:  אלא באמת לאותה פלטפורמה שסוהרים יושבים ללמידה עיונית

שלמה לביא:       אנחנו בשנה האחרונה, בחלק מטופס הטיולים של סוהר חדש, זאת אומרת ממש ביום הראשון שהוא מתייצב ביחידה, הוא עובר כחלק מטופס הטיולים גם לממונת היוהל"ם

שלמה לביא:  היא מסבירה לו גם על החובות, גם על חובת הדיווח בעצם

שלמה לביא:  בדומה למשטרה, גם אצלנו, גם צד ג' בעצם מחויב בחובת דיווח על כל אירוע לממונת יוהל"ם, גם אם אתה חשוף לאירוע ולא מעורב בו

שלמה לביא:       אנחנו בהחלט השנה, בחציון השני, מתחילים הליך של ריענון חומרים

שלמה לביא:  ככה קמפיינים חדשים, סרטונים, חומרים שיהיו יותר קליטים ומעניינים לדור הצעיר

שלמה לביא:  יש לנו גם פרויקטים, סוהרות אצלנו בעצם מתמודדות באופן קבוע גם עם אסירים, כולל עבודה באגפים עם עברייני מין

שלמה לביא:  בוודאי עם אסירים ביטחוניים

שלמה לביא:  אנחנו מכירים את המורכבויות

שלמה לביא:  נגיד שיש לנו גם עבודה על חוסן של סוהרות

שלמה לביא:  יש לנו ביחידות הביטחוניות פרויקט של אחות גדולה, שבעצם מפקדות מלוות וחונכות באופן אישי סוהרות חדשות

שלמה לביא:  כדי לייצר עוד פלטפורמה לדיווחים, עוד פלטפורמה חונכת, עוד פלטפורמה קרובה מעבר לאותה ממונה

שלמה לביא:       גם אצלנו במבחני ידע בעצם במרכז הדרכה שלנו, בכל הקורסים, יש שיעורים בנושא מניעת הטרדות מיניות

שלמה לביא:  כולל בקורסים המתקדמים, קורסים פיקודיים

שלמה לביא:  וגם אצלנו חלק ממבחני הקורס הם נדרשים להיבחן גם בנושא החוק למניעת הטרדה מינית בעבודה

שלמה לביא:       אני אגיד שבקרות אירוע, אז אצלנו, כפי שציינה חה"כ בן ארי, אז אנחנו באופן אוטומטי מפרידים את הנילון מהמתלוננת

שלמה לביא:  אנחנו בעצם פוגעים בזכות שלו עוד אפילו לפני הבירור

שלמה לביא:  היה לנו ממש בשבוע שעבר במרכז ההדרכה דוגמה של מתלוננת שהחלטנו באופן חריג, ממש הוצאנו סוהר מקורס

שלמה לביא:  זה לא רק מיחידה, זה ממש בעצם לסיים את הקורס שלו

שלמה לביא:  עוד לפני שהתחלנו את הבירור הוצאנו אותו מהקורס

שלמה לביא:  הוא חזר ליחידה, הוא לא הוסמך בעצם בקורס שהוא התחיל

שלמה לביא:  ואנחנו פועלים ככה גם בשגרה

צביקה פוגל: יפה מאוד

צביקה פוגל:  בואו נשאיר משהו לדיונים שבין הקריאה הראשונה לקריאה השנייה ושלישית

צביקה פוגל:  אחרת אנחנו נרוקן את זה מתוכן

שלמה לביא: אז חצי דקה, ברשותך

שלמה לביא:  אני רק אגיד שגם הענישה היא ברף מאוד גבוה

שלמה לביא:  אנחנו לא מסתפקים במה שהחוק אומר על הטרדה מינית

שלמה לביא:  ורוב המפוטרים אצלנו לא מפוטרים בסוף בגלל הטרדה מינית, אלא בגלל התנהגות

שלמה לביא:  לא תמיד אנחנו מצליחים להוכיח פה שזה עבירה פלילית

שלמה לביא:  אלא מרביתם בסוף יוצאים מהארגון על התנהלות שאינה הולמת סוהר, קצין

שלמה לביא:  והם מפוטרים על הסעיף הזה

שלמה לביא:  שנה שעברה, אם שאלת על תוצאות, אני לא יודעת אם זו תוצאה, זו לא תוצאה משמחת

שלמה לביא:  אבל זו תוצאה שקורה משהו

שלמה לביא:  שנה שעברה פיטרנו, מתחילת 2022 עד נכון לרגע זה פיטרנו 17 סוהרים ויש לנו עוד אחד בהליך פיטורים

שלמה לביא:  זאת אומרת, זה נכון כנראה, זה המספרים

שלמה לביא:  בשנת 2022 פיטרנו 14

שלמה לביא:  עלייה של כמעט פי 3 מהשנה לפניה

מירב בן ארי: מדהים

שלמה לביא: שזה המון

שלמה לביא:  אבל נגיד שהם מפוטרים, מספיק שהוא אמר משהו ולא לפי הרף הפלילי, אלא לפי הרף של התנהגות משמעתית

צביקה פוגל: משמעתית

שלמה לביא: כן, שאינה הולמת

שלמה לביא:  התנהגות שאינה הולמת

שלמה לביא:  ואנחנו משתדלים להקפיד ככל יכולתנו, כפי שציינה חברת הכנסת, בסגירת ההליך, בעדכון המתלוננת לגבי הנילון

מירב בן ארי: עד 2023 עכשיו פוטרו 17? עוד לא הסתיימה השנה

שלמה לביא: עד, ברגע זה 17 ואחד בהליך

שלמה לביא:  לא הייתי בטוחה אדוני אם הוא נחקר או לא

צביקה פוגל: תודה רבה

מיה אוברבאום: אני אשמח להגיד חצי משפט

צביקה פוגל: כן, משפט

מיה אוברבאום: עו"ד מיה אוברבאום, איגוד מרכזי הסיוע לנפגעות ולנפגעי תקיפה מינית

מיה אוברבאום:  אז כמובן אנחנו מברכות על הצעת החוק שעזרנו לקדם בהובלתה של חה"כ בן ארי

מיה אוברבאום:  שתי נקודות קטנות: אז כמו שנאמר, נשמח גם באמת בהמשך, בקריאה הבאה, להכריז על גופי הביטחון בכלל ובתוך זה גם על הרשות, היה הדיון הזה, גם אם את זוכרת בפעם הקודמת, על רשות הכבאות והצלה

צביקה פוגל: אני חושב שיכול להיות שאני אעשה את זה כבר הפעם

מיה אוברבאום: והדבר השני, זה רק לוודא

מיה אוברבאום:  אנחנו צריכים לחשוב איך

מיה אוברבאום:  אני מודה שאין לי כרגע איזה רעיון יצירתי

מיה אוברבאום:  שהגופים האחרים מעבירים, אנחנו רואות שבדיווחים מהשכלה גבוהה בתקנה 9 לא כל המוסדות מעבירים

מיה אוברבאום:  ואנחנו רואות קורלציה בין הגופים שמעבירים את הדיווח לטיפול שלהם בתלונות

מיה אוברבאום:  אנחנו ממש רואות את זה בעבודה השוטפת מולם

מיה אוברבאום:  נצטרך לחשוב על זה

מיה אוברבאום:  אני מודה שכרגע אין לי איזה רעיון יצירתי

מיה אוברבאום:  צריך לחשוב שהוועדה תוודא

צביקה פוגל: כן, מילה אחת

צביקה פוגל:  בבקשה

צביקה פוגל:  אנחנו חייבים לסיים

אביב ישראלי: לגבי הנושא כבאות והצלה שעלה פה

אביב ישראלי:  בעצם בזמנו זה עלה והוחלט שלא לקדם את זה

אביב ישראלי:  כי בעצם מדובר בעובדי מדינה

מירב בן ארי: ולא בגוף ביטחוני

אביב ישראלי: ולא בגוף ביטחוני

צביקה פוגל: ברור

שלמה לביא: רק הבהרה, 17, כי אולי לא הבנתי

שלמה לביא:  משנת 2022 ו-2023

צביקה פוגל: ברור

שלמה לביא: שנה וחצי

צביקה פוגל: דקה

צביקה פוגל:  בבקשה דוד

דוד לוי: דוד בבלי, יועץ השר לביטחון לאומי

דוד לוי:  קודם כל, הצעת החוק צריכה להיות מקודמת בהסמכת המשרד לביטחון לאומי, אז זאת אומרת, יש לנו פה מילה

דוד לוי:  הצעת חוק חשובה מאוד של מירב בן ארי, אין מחלוקת

דוד לוי:  נכנסנו לנתונים של דוח מבקר המדינה, דוח הביניים

דוד לוי:  נתונים מזעזעים על הטרדות מיניות בצה"ל

דוד לוי:  לא ברור למה חוק אחרי חוק מחילים אותו על משטרה ושב"ס וכשזה מגיע לצה"ל פתאום העולם שותק

דוד לוי:  צה"ל צבא העם ועדיין התופעות שנמצאות, סתם להבין את המספרים

דוד לוי:  במשטרה יש 27% על הטרדות מיניות, שב"ס קצת יותר 30% ומשהו

דוד לוי:  והצבא גם 30% ומשהו

דוד לוי:  מבקר המדינה המליץ

דוד לוי:  זה דווח בזמנו לוועדה לקידום מעמד האישה

דוד לוי:  כמובן זה לא ממש נעשה הסקרים שהצבא עושה

דוד לוי:  אני חושב שכבר בשלב הזה צריך להכניס את זה

דוד לוי:  כי חשוב שזה כבר ייכנס כעת, כדי שבדיון הבא אנחנו נדון בזה קצת יותר לעומק

דוד לוי:  אבל כדי שלא יגידו אחר כך זה הצטרף, השתנה

עידו בן יצחק: בדיוק להיפך

עידו בן יצחק:  בחקיקה נכונה - - -     

מירב בן ארי: בדיוק הפוך

דוד לוי: אז לפחות לפרוטוקול

דוד לוי:  המשרד לביטחון לאומי מבקש

עידו בן יצחק: - - - ייכנס לדברי ההסבר

עידו בן יצחק:  גם כדי לעשות את זה בצורה מסודרת עדיף להכניס את זה לקריאה שנייה ושלישית

עידו בן יצחק:  להזמין אותם גם לפה, יגידו את מה שיש להם להגיד

דוד לוי: אבל אני רק אומר, חשוב מאוד, זה לא יכול להיות שזה יהיה המשטרה ושב"ס וצה"ל לא נכנס

מירב בן ארי: אבל אמרנו את זה גם לפני שהגעת

צביקה פוגל: דוד, לפני שהגעת לפה סיכמנו שיהיה גם בדברי ההסבר וגם ייכנס וגם לא נוותר על זה בשום פנים ואופן

מירב בן ארי: אבל נעשה את זה כמו שצריך

צביקה פוגל: גם המשטרה הציגה עמדה מאוד דומה לעניין הזה

צביקה פוגל:  שגם הם חושבים שצה"ל צריך להיות בפנים

צביקה פוגל:  אין לנו ספק בעניין הזה

צביקה פוגל:  חה"כ מירב בן ארי ואני סיכמנו את זה כבר מראש

צביקה פוגל:  בבקשה עידו, בוא נתקדם

עידו בן יצחק: אני רוצה להתייחס רגע לשאלת התקנות

עידו בן יצחק:  אכן התקנות למניעת הטרדה מינית חובה למוסדות בהשכלה גבוהה

עידו בן יצחק:  אני חייב להגיד שזה דווקא די חריג, שבדרך כלל חובת דיווח לכנסת מחוקקות בחקיקה ראשית

עידו בן יצחק:  אני לא יודע למה במקרה הזה נעשה בחקיקת משנה

עידו בן יצחק:  אבל בדרך כלל חקיקה ראשית

עידו בן יצחק:  אנחנו רק ביום חמישי אישרנו תיקון חוק פקודת המשטרה בנושא מערכות צילום עם חובת דיווח עד הודעה חדשה

עידו בן יצחק:       וקודם כל, אם שר המשפטים היה רוצה להחיל את חובת הדיווח בתקנות, היה יכול לעשות את זה

עידו בן יצחק:  לא עשה את זה

עידו בן יצחק:  חה"כ בן ארי בהיותה יושבת ראש הוועדה העלתה את החוסר הזה והגישה הצעת חוק כדי להסיר את זה

עידו בן יצחק:  אני לא רואה פה סתירה בין הדברים

עידו בן יצחק:       באשר לחשש שלך

עידו בן יצחק:  אני חושב שדווקא במוסדות להשכלה גבוהה, בגלל שהם כל כך הרבה גופים וכל כך הרבה סוגים וכל כך הרבה מפוזרים, זה באמת יותר קשה לעקוב

עידו בן יצחק:  פה אנחנו עם שני גופים, או שלושה בעתיד, מאוד גדולים ומאוד מסודרים

עידו בן יצחק:  ואני חושב שלא תהיה אותה בעיה כמו שיש לנו במוסדות להשכלה גבוהה

צביקה פוגל: יפה מאוד

צביקה פוגל:  בוא נעבור להקראה, כדי שנוכל להצביע

סנ"צ הדס פטר: אדוני, אפשר להעיר הערה אחת אחרונה?     

צביקה פוגל: כן הדס

צביקה פוגל:  אבל הפעם זה יהיה קצר

סנ"צ הדס פטר: בסדר

סנ"צ הדס פטר:  אני רק אגיד שבגדול גם במשטרה יש לנו את העבירה של הטרדה מינית כעבירת משמעת

סנ"צ הדס פטר:  ויש לנו גם התנהגות בלתי הולמת על רק מיני

סנ"צ הדס פטר:  יש על כל מיני סוגים

סנ"צ הדס פטר:  אני יכולה להגיד שמבחינת הנתונים אנחנו העברנו במסגרת בקשה לראש תחום המחקר והמידע של הכנסת נתונים על הנושא של הטרדות מיניות

סנ"צ הדס פטר:  אמרנו שם שבשנים מ-2019 עד 2022 יש לנו תיקים ששקלנו, בערך כל שנה 40 ומשהו תיקים שנשקלו באמצעים מנהליים

סנ"צ הדס פטר:  פיטורים, בדרך כלל לא נגמר, מינימום התראה, פיטורים גם של קצינים בכירים

סנ"צ הדס פטר:  ונתונים יותר מדויקים ויותר, כמובן אתם

צביקה פוגל: הייתה לכם איזה תקופה של ניצבים

סנ"צ הדס פטר: נכון, גם זה

סנ"צ הדס פטר:  ברור

סנ"צ הדס פטר:  אז חד משמעית

סנ"צ הדס פטר:  אני כן אגיד עוד הערה אחת, שבמשטרה אין לנו מערכות מחשוביות מאוד מאוד מפותחות

סנ"צ הדס פטר:  לכן כל הדברים האלה ידניים

צביקה פוגל: הדס

סנ"צ הדס פטר: לא, אני רק אומרת

צביקה פוגל: אנחנו נשתפר בשנים הבאות, אני מבטיח לך

צביקה פוגל:  לא תהיה לנו ברירה, כי זה הולך להיות חוק

צביקה פוגל:  עידו, בבקשה

צביקה פוגל: מי בעד הצעת החוק לקריאה ראשונה? בבקשה

צביקה פוגל:  מי נגד הצעת החוק? אין

צביקה פוגל: הצעת החוק עברה     

צביקה פוגל: חברתי, חה"כ מירב בן ארי, כל הכבוד

מירב בן ארי: כל הכבוד

צביקה פוגל: הצעת חוק חשובה מאוד

צביקה פוגל: תודה

צביקה פוגל: אני שמח

צביקה פוגל: תודה גם שהסכמת על זה כל כך מהר

צביקה פוגל:  תודה רבה